ᱩᱢᱤᱨᱫᱟ ᱟᱹᱛᱩ

ᱩᱢᱤᱨᱫᱟ ᱟᱹᱛᱩ ᱩᱨᱩᱢ 
ᱩᱢᱤᱨᱫᱟ ᱫᱚ ᱢᱤᱫ ᱟᱹᱛᱩ ᱧᱩᱛᱩᱢ ᱠᱟᱱᱟ ᱾ ᱚᱱᱟ ᱟᱹᱛᱩ ᱫᱚ ᱵᱮᱸᱛᱞᱩᱴᱤ ᱡᱟᱯᱟᱜ, ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ, ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱟᱹᱛᱩ ᱠᱟᱱᱟ ᱾

ᱴᱚᱞᱟ ᱠᱚ 

ᱚᱱᱟ ᱟᱹᱛᱩ ᱨᱮ ᱫᱚ ᱥᱟᱸᱜᱮ ᱥᱟᱱᱛᱟᱲ ᱢᱮᱱᱟᱜ ᱠᱚᱣᱟ ᱾ ᱟᱹᱛᱩ ᱫᱚ ᱯᱮᱭᱟ ᱴᱚᱞᱟ ᱨᱮ ᱦᱟᱹᱴᱤᱧ ᱟᱠᱟᱱᱟ:-

᱑ - ᱢᱟᱨᱮ ᱰᱤᱦᱤ

᱒ - ᱜᱚᱭᱟ ᱴᱚᱞᱟ

᱓ - ᱛᱟᱞᱟ ᱰᱤᱦᱤ

᱔ - ᱰᱟᱹᱦᱤ ᱴᱚᱞᱟ

 ᱵᱟᱰᱟᱭ ᱛᱮᱭᱟᱜ  

ᱰᱟᱹᱦᱤ ᱴᱚᱞᱟ ᱨᱮ ᱢᱤᱫᱴᱟᱹᱝ ᱵᱤᱨᱫᱟᱹ ᱜᱟᱲ ᱢᱮᱱᱟᱜ-ᱟ ᱾ ᱚᱱᱟ ᱵᱤᱨᱫᱟᱹ ᱜᱟᱲ ᱨᱮ ᱒᱐᱑᱔ ᱥᱮᱨᱢᱟ ᱠᱷᱚᱱ ᱥᱟᱱᱛᱟᱲᱤ ᱛᱮᱠᱚ ᱯᱟᱲᱦᱟᱣᱜ ᱠᱟᱱᱟ ᱾ ᱥᱟᱱᱟᱢ ᱠᱚ ᱥᱮᱪᱮᱫᱚᱜ ᱞᱟᱹᱜᱤᱫ ᱢᱤᱫ ᱪᱟᱸᱜᱟ ᱟᱥᱮᱠᱟ ᱢᱮᱱᱟᱜ-ᱟ ᱾ ᱢᱟᱨᱮ ᱦᱟᱯᱲᱟᱢ ᱚᱞ ᱤᱛᱩᱱ ᱧᱩᱢ ᱛᱮ ᱥᱮᱨᱢᱟ ᱠᱮ ᱥᱮᱨᱢᱟ ᱚᱞ ᱪᱤᱠᱤ ᱥᱟᱱᱛᱟᱲᱤ ᱛᱮ ᱵᱤᱱᱤᱰ ᱠᱚ ᱮᱢ ᱮᱫ-ᱟ ᱾ ᱟᱹᱛᱩ ᱨᱮᱱᱟᱜ ᱵᱚᱝᱜᱟ ᱨᱟᱠᱟᱵ ᱯᱟᱦᱴᱟ ᱨᱮ ᱡᱟᱦᱮᱨ ᱢᱮᱱᱟᱜ-ᱟ ᱾ ᱵᱤᱨᱫᱟᱹᱜᱟᱲ ᱥᱩᱨ ᱨᱮ ᱥᱮᱸᱫᱽᱨᱟ ᱛᱷᱟᱱ ᱢᱮᱱᱟᱜ-ᱟ ᱾ ᱚᱸᱰᱮ ᱪᱟᱹᱛ ᱵᱚᱝᱜᱟ ᱨᱮ ᱵᱚᱝᱜᱟ ᱠᱟᱛᱮ ᱫᱚᱝᱜᱮᱲ ᱠᱚ ᱮᱱᱮᱡ-ᱟ ᱾ ᱯᱮ ᱴᱚᱞᱟ ᱟᱹᱰᱤ ᱨᱟᱹᱥᱠᱟ ᱦᱮᱥᱮᱡ ᱥᱮᱠᱮᱡ ᱢᱟᱦᱟ ᱠᱚ ᱠᱷᱟᱸᱰᱟᱣ ᱮᱫ-ᱟ ᱾ ᱵᱟᱰᱟᱭ ᱨᱮᱱᱟᱜ ᱠᱟᱛᱷᱟ ᱫᱚ ᱱᱚᱶᱟ ᱠᱟᱱᱟ, ᱑᱙᱙᱐ ᱥᱮᱥᱟᱭ ᱥᱚᱦᱨᱟᱭ ᱵᱚᱝᱜᱟ ᱠᱩᱱᱟᱹᱢᱤ ᱦᱤᱞᱚᱜ ᱠᱷᱚᱱ ᱥᱟᱱᱛᱟᱲᱟᱜ ᱥᱟᱹᱨᱤ ᱰᱟᱦᱟᱨ ᱛᱮᱠᱚ ᱛᱟᱲᱟᱢ ᱞᱮᱫ-ᱟ ᱾ ᱚᱱᱟ ᱫᱚ ᱱᱚᱶᱟ ᱠᱟᱱᱟ ᱢᱟᱹᱦᱤᱛ ᱑᱘/᱑᱙/᱒᱐ ᱾ ᱐᱒ ᱾ ᱑᱙᱗᱗ ᱨᱮ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲ ᱢᱟᱦᱟ ᱥᱮᱱᱮᱞᱮᱫ ᱜᱚᱴᱟ ᱞᱮᱫ-ᱟᱭ ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱠᱚ ᱞᱟᱹᱜᱤᱫ ᱢᱤᱫ ᱱᱮᱸᱰᱟ ᱢᱟᱦᱟ ᱵᱟᱝ ᱠᱮᱞᱮᱱᱰᱟᱨ ᱾ ᱚᱱᱟ ᱠᱮᱞᱮᱱᱰᱟᱨ ᱞᱮᱠᱟᱛᱮ ᱩᱢᱤᱨᱫᱟ ᱟᱹᱛᱩ ᱦᱚᱲ ᱫᱚ ᱯᱟᱨᱟᱵ ᱯᱩᱱᱩᱸᱭ ᱟᱨ ᱵᱚᱝᱜᱟ ᱵᱳᱨᱳ ᱠᱚ ᱢᱟᱱᱟᱣ ᱞᱮᱫ-ᱟ ᱾ ᱱᱚᱶᱟ ᱫᱚ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲ ᱵᱚ ᱢᱟᱱᱟᱣ ᱢᱟ ᱢᱮᱱᱛᱮ ᱢᱟᱨᱟᱝ ᱵᱳᱨᱳ ᱴᱷᱮᱱ ᱠᱚ ᱱᱮᱦᱚᱨ ᱞᱮᱫ-ᱟ ᱾

ᱯᱟᱨᱟᱵ 

ᱩᱢᱤᱨᱫᱟ ᱟᱹᱛᱩ ᱨᱮᱱᱟᱜ ᱯᱟᱨᱟᱵ ᱵᱚᱝᱜᱟ ᱵᱳᱨᱳ ᱠᱚᱫᱚ- 

᱑- ᱢᱟᱜᱽ, ᱢᱟᱜᱽ ᱵᱚᱝᱜᱟ ᱢᱩᱞᱩᱜ ᱢᱚᱬᱮ ᱢᱟᱦᱟ, 

᱒-ᱵᱟᱦᱟ, ᱯᱷᱟᱹᱜᱩᱱ ᱵᱚᱝᱜᱟ ᱢᱩᱞᱩᱜ ᱢᱚᱬᱮ ᱢᱟᱦᱟ, 

᱓-ᱪᱟᱹᱛ ᱯᱟᱛᱟ ᱨᱮ ᱫᱚᱝᱜᱮᱲ ᱮᱱᱮᱡ 

᱔- ᱢᱟᱜᱢᱚᱬᱮ, ᱵᱟᱹᱭᱥᱟᱹᱛ ᱠᱩᱱᱟᱹᱢᱤ, 

᱕- ᱟᱹᱥᱟᱹᱲᱤᱭᱟᱹ, ᱟᱥᱟᱲ ᱵᱚᱝᱜᱟ ᱢᱩᱞᱩᱜ ᱢᱚᱬᱮ ᱢᱟᱦᱟ, 

᱖- ᱫᱟᱥᱟᱸᱭ,  ᱢᱩᱞᱩᱜ ᱢᱚᱬᱮ ᱢᱟᱦᱟ ᱠᱷᱚᱱ ᱮᱭᱟᱭ ᱢᱟᱦᱟ ᱫᱷᱟᱹᱨᱤᱡ, 

᱗- ᱥᱚᱦᱨᱟᱭ, ᱥᱚᱦᱨᱟᱭ ᱵᱚᱝᱜᱟ ᱠᱩᱱᱟᱹᱢᱤ, 

᱘-ᱥᱟᱠᱨᱟᱛ, ᱯᱩᱥᱵᱚᱝᱜᱟ ᱠᱩᱱᱟᱹᱢᱤ ᱠᱮᱪᱟᱜ ᱵᱟᱝ ᱡᱟᱱᱩᱣᱟᱨᱤ ᱢᱛ.᱑᱔, 

᱙-ᱵᱷᱩᱡᱽᱱᱤ ᱥᱟᱠᱨᱟᱛ ᱫᱚᱥᱟᱨ ᱡᱤᱞᱤᱧ ᱰᱟᱦᱟᱨ ᱠᱷᱚᱱ ᱨᱩᱣᱟᱲ ᱠᱟᱛᱮ ᱠᱷᱟᱹᱨᱟᱹᱭ ᱠᱩᱸᱵᱟᱹ ᱨᱮ ᱱᱮᱸᱰᱟ ᱥᱟᱵᱚᱜ-ᱟ , ᱯᱩᱭᱞᱩ ᱧᱩᱦᱩᱢ ᱢᱟᱦᱟ ᱨᱮᱦᱚᱸ ᱵᱟᱞᱮ ᱢᱟᱦᱟ ᱨᱮᱦᱚᱸ ᱵᱟᱝ ᱠᱟᱛᱮ ᱫᱚᱥᱟᱨ ᱧᱩᱦᱩᱢ ᱢᱟᱦᱟ ᱵᱟᱝ ᱵᱟᱞᱮ ᱢᱟᱦᱟ ᱨᱮ ᱵᱷᱩᱡᱽᱱᱤ ᱦᱩᱭᱩᱜ-ᱟ ᱾

 ᱢᱟᱯᱟᱧᱡᱤᱠᱚ  

ᱢᱟᱹᱡᱷᱤ, ᱯᱟᱨᱟᱱᱤᱠ, ᱡᱚᱜᱽ ᱢᱟᱹᱡᱷᱤ, ᱡᱚᱜᱽ ᱯᱟᱨᱟᱱᱤᱠ, ᱜᱚᱰᱮᱛ, ᱱᱟᱭᱠᱮ, ᱠᱩᱰᱟᱹᱢ ᱱᱟᱭᱠᱮ ᱾ ᱥᱟᱱᱟᱢ ᱠᱚᱜᱮ ᱜᱚᱲᱚ ᱥᱚᱯᱚ ᱦᱚᱫ ᱠᱟᱛᱮ ᱠᱟᱹᱢᱤ ᱠᱚ ᱛᱚᱨᱟᱣ ᱤᱫᱤ ᱭᱮᱫ-ᱟ ᱾ ᱱᱤᱛᱚᱜ ᱫᱚ ᱩᱢᱤᱨᱫᱟ ᱟᱹᱛᱩ ᱱᱟᱥᱮ ᱟᱹᱨᱩ ᱟᱠᱟᱱᱟ ᱾ ᱟᱥᱮᱠᱟ ᱵᱟᱝ , ᱟᱹᱫᱤᱵᱟᱹᱥᱤ ᱥᱟᱶᱛᱟ ᱥᱮᱪᱮᱫ ᱞᱟᱠᱪᱟᱨ ᱥᱮᱢᱞᱮᱫ ᱪᱟᱸᱜᱟ , ᱢᱮᱱᱟᱜ-ᱟ ᱾ ᱟᱨᱢᱤᱫ ᱥᱮᱢᱞᱮᱫ ᱦᱚᱸ ᱢᱮᱱᱟᱜ-ᱟ ᱚᱱᱟ ᱨᱮᱱᱟᱜ ᱧᱩᱛᱩᱢ ᱫᱚ "ᱢᱟᱨᱥᱟᱞ ᱥᱟᱱᱟᱢ ᱥᱮᱢᱞᱮᱫ"  ᱱᱚᱶᱟ ᱥᱮᱢᱞᱮᱫ ᱛᱟᱹᱨᱤᱨᱮ ᱠᱚᱲᱟ ᱠᱩᱲᱤᱠᱚ ᱡᱩᱢᱤᱫ ᱠᱟᱛᱮ ᱜᱟᱱᱮᱡ ᱠᱷᱮᱞᱚᱸᱰ ᱦᱮᱯᱨᱟᱣ ᱠᱚ ᱦᱩᱭᱩᱜ ᱠᱟᱱᱟ ᱾

ᱮᱱᱮᱡ ᱠᱚ 
ᱰᱟᱦᱟᱨ, ᱞᱟᱜᱽᱬᱮ, ᱫᱚᱝ, ᱫᱟᱥᱟᱸᱭ, ᱫᱚᱝᱜᱮᱲ, ᱰᱟᱱᱴᱟ ᱮᱢᱟᱱ ᱠᱚ ᱠᱚ ᱮᱱᱮᱡ ᱵᱟᱲᱟᱭᱟ ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ